cyanic-selkie/wikianc huggingface dataset:
Terrorangrepet i Elgoibar 20. april 2008
Bakgrunn
Separatist- og terrorgruppen ETA har kjempet for selvstendighet for Baskerland fra Spania. Mer enn 820 mennesker er drept på grunn av terrorgruppens angrep mot ulike mål og personer i en periode på ca. 40 år, tre av dem er drept etter at ETA i 2007 avbrøt en selvpålagt våpenhvile. Statsminister Jose Luis Rodriguez Zapatero gjorde kampen mot ETA til en av sine saker i valgkampen, og for selve regjeringen etter parlamentsvalget i Spania i mars 2008. Forrige gang som ETA slo til, var med en bilbombe mot en politiforlegning i Rioja-distriktet 21. mars.
Programmeringsgrensesnitt
API-dokumentasjon
Dokumentasjonen for et programmeringsgrensesnitt beskriver hvilke tjenester som tilbys og hvordan det skal brukes. Formålet med dokumentasjonen er å gi brukeren nødvendig informasjon for å kunne gjøre API-kall og få tilbake data.
Kinas riksvei 211
Kinas riksvei 211 (G211) løper fra Yinchuan i den autonome region Ningxia Hui til Xi'an i provinsen Shaanxi. Den er 645 kilometer lang, og går for det meste gjennom relativt sparsomt befolkede områder underveis.
Programmeringsgrensesnitt
API-dokumentasjon
Dokumentasjonen for et API er essensiell for en utvikler ettersom at den definerer hva slags kode som skal skrives i applikasjonen til utvikleren.
Terrorangrepet i Elgoibar 20. april 2008
Skader
Ingen ble skadet eller drept i angrepet, men det ble meldt om store skader på bygninger.
Programmeringsgrensesnitt
REST-API
REST står for REpresentational State Transfer. Når et REST-API kalles, vil serveren overføre en representasjon av tilstanden til den etterspurte ressursen. Denne representasjonen kan være skrevet i JSON, XML eller HTML format.
En REST webapplikasjon eksponerer informasjon om tjenestene til klienter. Klientene kan utføre oppgaver basert på denne informasjonen.
Tone Gleditsch Stabell
Tone Gleditsch Stabell (født 31. mai 1966 i Tønsberg) er en norsk forfatter som særlig har skrevet lyrikk og barnebøker. Hun vokste opp som Tone Lie og utgav bøker under navnet Tone Lie Bøttinger fra 1991 til 2004. Hun har i voksen alder studert ved lærerutdanninga ved Høgskolen i Vestfold.
Barbara Harel
Barbara Harel (født 5. mai 1977) er en fransk judoka som konkurrerer i klasse 57 kilo. Hun representerte Frankrike under Sommer-OL 2008, der hun røk ut i omspillet.
Programmeringsgrensesnitt
CRUD-stil
Handlingene «opprett, les, oppdater og slett» (engelsk: create, read, update and delete, CRUD) er fire grunnleggende operasjoner når det kommer til lagring av data. CRUD-begrepet brukes generelt innen IT for å beskrive en konvensjon for brukergrensesnitt som skal gjøre det enklere å finne, lese og endre informasjon. CRUD-stilen er også en vanlig stil å benytte for utforming av REST API-er, og forstås da å bety følgende HTTP-metoder:
I HTTP er metodene GET (les), PUT (opprett og oppdater) og DELETE (slett) CRUD-operasjoner ettersom de har semantikk for lagringsadministrasjon, hvilket betyr at de lar brukeragenter direkte manipulere tilstandene til målressurser. POST-metoden er derimot en prosessoperasjon som har målressursspesifikk semantikk som typisk går utenfor omfanget av CRUD-operasjoner.
Synkrone og asynkrone API-er
Et programmeringsgrensesnitt kan være synkront eller asynkront. Et synkront API-kall er et designmønster hvor anropssiden blokkeres mens den venter på at den kalte koden skal fullføres. Med et asynkront API-kall blokkeres imidlertid ikke kallstedet mens det venter på at den kalte koden skal fullføres, og istedet får tråden som kalte beskjed når resultatet er ferdig.
Fylkesvei 2746
Fylkesvei 2746  går mellom Langebru og Smørgrav i Øvre Eiker kommune. Veien er 3,3 km lang.
Frem til 2019 hadde veien betegnelsen fylkesvei 67.
Jequitaí
Jequitaí er en kommune i delstaten Minas Gerais i sørøstregionen av Brasil.
Thomas Joyce
Thomas Peter Joyce (født 1. mars 1973) er en tidligere landslagsspiller i bordhockey som kommer fra Lørenskog. Han representerte Lørenskog Bordhockeyteam (LBHT) fra 1993 og frem til han la opp i 1999. Joyce hadde et kortvarig comeback i 2004/2005. Joyce vant aldri noen turneringer, men fikk med seg en finaleplass under Kvernaland Open i 1998, og bronse under NM i 1996 og 1998.
Carmel-by-the-Sea
Carmel-by-the-Sea, også kjent som Carmel, er en liten by i Monterey County i California, USA. Byen ble grunnlagt i 1902. Byen ligger ved stillehavskysten, ca. 531 km nord for Los Angeles og 193 km sør for San Francisco.
Historie
De første europeerne som oppdaget området var spanske sjøfarere ledet av Juan Rodriguez Cabrillo i 1542, som seilte langs kysten av California uten å gå i land. I 1602 kom karmelitt-lekbroren Sebastián Vizcaíno og oppdaget området for Spania, og ga det navn etter sin skytshelgen, Jomfru Maria av Karmelberget.
Spanierne forsøkte ikke å kolonisere området før i 1770, da Gaspar de Portola, sammen med fransiskanerne Junipero Serra og Juan Crespi. De etablerte misjonsstasjonen Mission San Carlos Borromeo de Carmelo 3. juni 1770 i Monterey, samtidig som det ble etablert en annen i Alta California. Men misjonsstasjonen i Monterey ble snart en hovedstad for California, og hadde denne posisjonen fram til 1849. Da Ny-Spania gikk i oppløsing som følge av Mexicos uavhengighetskrig i 1821, ble Carmel en del av den nye staten Mexico. John Martin Welder kjøpte opp områdene rundt misjonsstasjonen i 1833, og ga dette navnet Mission Ranch. Carmel ble en del av USA i 1848, da Mexico måtte overføre California som følge av den meksikansk-amerikanske krigen.
Jelena Proskurakova
Jelena Borisovna Proskurakova (russisk: Елена Борисовна Проскуракова; født 19. april 1985) er en kirgisisk judoka som konkurrerer i klasse 78 kilo. Hun representerte Kirgisistan under Sommer-OL 2008, der hun røk ut i første runde.
Carmel-by-the-Sea
Historie
Området som var kjent som «Rancho Las Manzanitas» og skulle senere bli Carmel-by-the Sea ble kjøpt av den franske forretningsmannen Honore Escolle i 1850-årene. Escolle var kjent og framgangsrik i City of Monterey, hvor han eide det første bakeriet, pottemakeri og teglverk i det sentrale California. Han etterfølgere, Tomlinson-Del Piero-familien lever fortsatt ulike steder i området.
I 1888 sendte Escolle sammen med Santiago Duckworth, en ung eiendomsutvikler fra Monterey som ønsket å etablere et katolsk retrettsenter ved misjonsstasjon, ønsket et eiendomsdelingsdokument til myndighetene. I 1889 hadde 200 andeler blitt solgt. Navnet Carmel hadde tidligere blitt brukt om et annet sted på nordbredden av Carmel-elven, rundt 20 km øst-sørøst for dagens Carmel. Et postkontor med navn Carmel åpnet i 1889, stengt i 1890, gjenåpnet i 1893, flyttet i 1902, og stengt for godt i 1903. Abbie Jane Hunter, grunnleggeren av Women's Real Estate Investment Company i San Francisco, var den første som brukte navnet Carmel-by-the-Sea for et promoveringspostkort.
I 1902 sendte James Frank Devendorf og Frank Powers, på vegne av Carmel Development Company, en søknad tit myndighetene et nytt reguleringskart for kjernen av landsbyen som skulle bli Carmel. Postkontoret i Carmel åpnet igjen samme år. I 1910 etablerte Carnegie Institution et kystlaboratorium og en rekke forskere flyttet til området. Carmel ble en egen kommune i 1916.
Skuespiller og regissør Clint Eastwood var borgermester i Carmel-by-the-Sea fra 1986 til 1988.
Lillomarka Idrettspark
Lillomarka Idrettspark (også kalt Lillomarka Arena) er et skisportsanlegg for langrenn og skiskyting plassert i en nedlagt del av steinbruddet Oslo Pukkverk i bydel Grorud i Oslo. Anlegget er hjemmebane til Lillomarka Skiklubb og er kombinert med asfalterte løyper for rulleski.
Lillomarka Arena
Nedre del av idrettsparken kalles Lillomarka Arena. Dette området lages om til festivalområde i sommerhalvåret, og er arrangementssted for rockefestivalen GranittRock. Om sommeren trener også Stovner Hundeklubb på området. Det trenes i agility, lydighet og bruks. Det arrangeres flere hundekurs i sommerhalvåret der. 4000m2 kunstgress er lagt ut på område, så treningsmulighetene er optimale.
FEMSA
FEMSA (Fomento Económico Mexicano, S.A. de C.V) er den største produsent av øl i Mexico og hele Latin-Amerika. FEMSA er morselskapet til det kjente bryggeriet Cuauhtémoc Moctezuma. FEMSA ble grunnlagt i 1890 men skiftet til et holdingselskap i 1936 under navnet Valores Industriales, S.A.. I 2006 kjøpte FEMSA Kaiser i Brasil og endret dets navn til FEMSA Cerveja Brasil.
FEMSA deles inn i følgende:
Den 11. januar 2010 kunngjorde Heineken at de vil overta FEMSA Cerveza ved at FEMSA får 20 % eierandel i Heineken-konsernet.
Ole Dørje Haug
Ole Dørje Haug (1888–1952) var en norsk kunstmaler, best kjent som teknisk konservator og senere leder av Nasjonalgalleriets skulptur- og maleriatelier.
Dørje Haug gikk på Kunst- og håndtverksskolen i Oslo 1915–1916, og deretter på Kunstakademiet i København. Han var senere elev av Oluf Wold-Thorne.
Tidlig i 1920-årene reiste Dørje Haug til Alte Pinakothek i München for å utdanne seg innenfor restaureringsarbeid. Da han kom hjem til Norge i 1923 ble han ansatt som Nasjonalgalleriets konservator, og han virket som dette frem til sin død i 1953.
Dørje Haug har blant annet tegnet veggdekorasjonene i Festsalen på Norsk Folkemuseums restaurant.
Stacy Keach
Walter Stacy Keach jr. (født 2. juni 1941 i Savannah i Georgia) er en amerikansk skuespiller og forteller. Han er mest kjent for sine dramaroller, men har også gjort arbeid som forteller i utdanningsprogrammer på Public Broadcasting Service og Discovery Channel, i tillegg til noen komedier. Tidlig i karrieren ble han kreditert som Stacy Keach jr. for å skille ham fra faren, Stacy Keach sr. Keach har vært gift tre ganger, og har to barn fra det tredje ekteskapet.
Karriere
Keach opptrådte først på Broadway i 1969 som Buffalo Bill, og har vunnet mange priser. Fra 1984 til 1987 spilte han privatdetektiven Mike Hammer i TV-serien basert på Mickey Spillanes bøker.
Keach spiller nå i TV-serien Prison Break på TV3 i rollen som fengselsdirektør Henry Pope.
Ludwig Guttmann
Ludwig «Poppa» Guttmann (født 3. juli 1899 i Tost i provinsen Schlesien i kongeriket Preussen, død 18. mars 1980) var en tyskfødt britisk nevrolog som grunnla de Paralympiske leker i England.
Konger av Sparta
Sparta var en viktig gresk bystat i Peloponnes. Den var uvanlig blant greske bystater med at den beholdt sitt kongedømme etter arkaisk tid. Det var enda mer uvanlig at den hadde to konger samtidig, noe som skyldtes to separate linjer. Ifølge tradisjonen skyldtes de to linjene (agiadene og eurypontidene) at de stammet fra tvillingene Eurysthenes (agiadene) og Prokles som var etterkommere av Herakles. De skulle ha erobret Sparta to generasjoner etter trojanerkrigen. Selv om der er lister over tidligere antatte konger av Sparta, er der lite bevis for eksistensen av noen konger før midten av det 6. århundre f.Kr.
Etter Sellasia
Etter Kleomenes IIIs nederlag i slaget ved Sellasia for Antigonos III Doson av Makedonia og det akhaiske forbund, begynte det spartanske systemet å bryte sammen. Sparta ble republikk fra 221 til 219 f.Kr.
Det akhaiske forbund annekterte Sparta i 192 f.Kr.
Juba
Juba er hovedstad i Sør-Sudan, hvor regjeringen har hovedsete. Den ligger ved Den hvite Nil, ikke så langt nord for grensen til Uganda.
I 2011 hadde Sør-Sudan en folkeavstemning om løsrivelse fra Sudan, og Juba fikk status som hovedstad da landet ble selvstendig den 9. juli 2011. Det blir utredet å flytte hovedstaden til en planlagt by ved dagens Ramciel som skal være landets fremtidige hovedstad i stedet for Juba.
Befolkning
I 2005 var befolkningen på 163 442. Basert på analyser fra flyfoto i 2006 er den beste beregningen av flere som arbeider i Juba et folketall på rundt 250 000. En folketelling som skjedde i april og mai 2008 hevdet at befolkningen i Juba og omegn (fylket) kan være 372 413 (med flertallet innenfor bygrensene), men resultatet ble avvist av Selvstyremyndighetene i sørlige Sudan. Juba er en av de raskeste voksende byene i verden, og blir meget hurtig utviklet grunnet oljeindustrien og kinesere som står for arbeid og utvikling. I 2011 ble befolkningen beregnet til å utgjøre 372 410 mennesker.
Cao Kun
Cao Kun (kinesisk: 曹锟; pinyin: Cáo Kūn; Wade-Giles: Ts'ao K'un; stilnavn: Zhongshan 仲珊) født 12. desember 1862 i Tianjin i Kina, død 15. mai 1938 samme sted) var en kinesisk politiker og militær, tilhørende Beiyangklikken og senere Zhiliklikken. Han var Republikken Kinas president årene 1923–1924.
Cao begynte sin militære løpebane som vanlig soldat. Han ble sendt til krigsskolen og ble uteksaminert derfra i 1890. Han ble deretter lærer ved samme skole og i 1895 leder for en moderne soldatutdannelse. I 1901 ble han regimentskommandant og i 1902 brigadesjef, og fikk kort derpå generals rang. Cao var 1903–1905 militærkommandant i Mukden, derpå til 1911 i Jilin.
Han bekjempet Xinhairevolusjonen i 1911 og ble samme år øverstkommanderende ved den øvre del av Yangtzefloden.
Cao ble i 1915 sendt av Yuan Shikai for å bekjempe general Cai Es opprør. I 1916 ble han militærguvernør i provinsen Zhili og bekjempet 1917–1919 effektivt de inntrengende sørkinesiske styrker. Cao gav i 1920 sin støtte til Wu Peifu ved den systemforandring denne da avstedkom.
Han lyktes i oktober 1923 ved hjelp av storstilt kjøp av stemmer å bli valgt til Republikken Kinas president. Hver eneste representant som gikk med på å stemme på ham, fikk 5000 sølvdollar. En av Cao Kuns første embedshandlinger som president ble å promulgere den nye kinesiske grunnlov av 1923. Den var kommet raskt i stand, og ble ansett som landets mest demokratiske og progressive så langt. Men likesom de tidligere ble den ignorert når det kom til praktisk politikk.
Nannacara
Nannacara er en liten gruppe ciklider. I akvaristikken regnes fiskene som dvergciklider sammen med Apistogramma, Mikrogeophagus og Dicrossus. Gruppen består av fire arter, med grønn dvergacara (Nannacara anomala) som den mest utbredte i akvariehandelen.
I 2006 ble slekten delt opp av Römer, U. & Hahn. To av artene, Nannacara adoketa og Nannacara bimaculata ble flyttet til en ny slekt, Ivanacara. Disse artene har en del trekk som skiller dem fra andre Nannacara-arter.
Det vitenskapelige navnet kommer av Nanna som betyr «liten» på latin, og acara.
Esther San Miguel
Esther San Miguel Busto (født 5. mars 1975) er en spansk judoka som konkurrerer i klasse 78 kilo. Hun representerte Spania under Sommer-OL 2008, der hun røk ut i omspillet.
Jequitibá
Jequitibá er en kommune i delstaten Minas Gerais i sørøstregionen av Brasil.
Spillefilm
En spillefilm er en film med dramatisk handling basert på et manuskript og roller som utføres av instruerte skuespillere med detaljerte sceneanvisninger og forberedt dialog. En spillefilm produseres av en filmprodusent og regisseres av en filmregissør. Spillefilmer slippes vanligvis først på kino, deretter på video fulgt av TV.
Spillefilm brukes særlig om helaftens fiksjonsfilmer, det vil si med en varighet på rundt en og en halv time eller mer, i motsetning til kortfilmer.
Den største produksjonen av spillefilmer foregår i Hollywood i USA og Bollywood i India.
Eksterne lenker
Feature film
Den sjette sansen
Den sjette sansen er en amerikansk film fra 1999. Filmen handler om barnepsykologen Malcolm Crowe (Bruce Willis) som forsøker å hjelpe en ensom og forstyrret gutt (Haley Joel Osment).
Filmen fikk god kritikk og ble nominert til seks Oscar-priser, blant annet for beste film, beste kvinnelige birolle (Toni Collette) og beste mannlige birolle (Haley Joel Osment), men vant ingen. Den ble også nominert til en norsk Amanda-pris for beste utenlandske film.
Dette var filmen som etablerte M. Night Shyamalans karriere som regissør. Den har blant annet blitt kjent for sitatet «I see dead people!» («jeg ser døde»), som Cole forteller Malcom på sykehussengen. Replikken ble i 2005 rangert blant de 50 beste replikkene i amerikansk filmhistorie, i kåringen AFI's 100 Years…100 Movie Quotes. Den sjette sansen er også kjent for sin overraskende slutt.
Handlingsreferat
Malcolm Crowe, en psykolog i Philadelphia, kommer hjem en sen kveld med sin kone Anna etter å ha blitt hedret for sitt arbeid. En ung mann dukker opp på badet deres og anklager Malcolm for å ha sviktet ham. Malcolm anerkjenner ham som Vincent Gray, en tidligere pasient han behandlet som barn for hallusinasjoner. Neste høst begynner Malcolm å jobbe med Cole Sear (spilt av Haley Joel Osment) en ung gutt. Malcolm føler at han må hjelpe gutten for å rette opp i sine tidligere feil, og forsøke å forsone seg med sin kone. Coles mor Lynn er bekymret for sin sønns sosiale ferdigheter, spesielt etter å ha sett tegn på fysisk skade på kroppen hans.
Løvenskiold–Vækerø
Løvenskiold–Vækerø AS er et norsk aksjeselskap stiftet 7. juni 1974. Administrerende direktør er Carl Otto Løvenskiold d.y., mens Birger Johan Skjellvik er styreleder.
Den sjette sansen
Handlingsreferat
Cole betror til slutt sin hemmelighet til Malcolm: Han kan se spøkelser, men spøkelsene er uvitende om at de faktisk er døde. I begynnelsen tror Malcolm at Cole har hallusinasjoner, og han vurderer å droppe saken. Etter å ha lyttet til et lydbånd fra en samtale med Vincent, hører Malcolm en gråtende mann som ber om hjelp på spansk - og han innser at Cole faktisk snakker sant. Han foreslår at Cole burde kommunisere med spøkelsene og hjelpe dem med å gjennomføre deres siste ønsker. Cole er i begynnelsen uvillig, men godtar til slutt å hjelpe gutten.
Cole våkner en natt og oppdaget et spøkelse av en jente som kaster opp. Etter å ha funnet ut hvem hun er, går Cole sammen med Malcolm til begravelsen hjemme hos henne. Cole oppdager en video, som han gir til den døde jentas far. Filmen viser jentas mor som forgifter maten til datteren deres. Ved å gjøre dette har Cole reddet jentas yngre søster fra samme skjebne. Cole lærer seg å leve med spøkelsene han ser, og begynner etter hvert å passe inn på skolen. En dag når de sitter fast i trafikken, forteller Cole hemmeligheten sin til moren sin. Lynn tror ikke på ham. Så Cole forteller om bestemoren hans som besøker ham, og han beskriver hvordan moren hennes fulgte med på Lynn i en danse-forestilling da Lynn var barn, og Cole gir detaljer som han ikke kunne ha kjent til.
Løvenskiold–Vækerø
Selskapet har som vedtektsfestet formål å «eie og drive jordbruk og skogbruk, samt videre produksjon, handel, rederi og annen hermed forbunden virksomhet, herunder også stille garantier for samt å delta som aksjeeier eller på annen måte i foretagender med lignende formål.»
I tillegg eier Løvenskiold–Vækerø 46 prosent av aksjene i trelastkonsernet Bergene Holm AS.
Hamimelon
Hamimelon (kinesisk: 哈密瓜; pinyin: Hāmì guā) er en type melon som opprinnewlig stammer fra Hami i regionen Xinjiang i Kina.
Avelgem
Avelgem er en kommune i den belgiske provinsen Vest-Flandern.
Dale (Sel)
Dale bestod før utbyggingen av de tre gårdene Øvre Dahle, Midtre Dahle og Nedre Dahle. Boligfeltet kan naturlig deles inn øst og vest for Åa, en bekk som starter på Åsen, og danner Ådalen i tillegg til også å være bygrensen i vest.
Erlend Haaskjold
Erlend Haaskjold (født 1. desember 1972 i Oslo) er en norsk jurist.
Han har B.C.L. (Bachelor of Civil Law) fra University of Oxford, LL.M. fra University of London og tok juridisk embetseksamen ved Universitetet i Oslo i 1996.
Haaskjold var dommerfullmektig hos sorenskriveren i Stjør- og Verdal fra 1997 til 1998, advokat hos Regjeringsadvokaten fra 1999 til 2009, advokat i advokatfirmaet Thommessen fra 2009 til 2012, og advokat i advokatfirmaet Arntzen de Besche fra 2012 til 2021. Fra april 2021 er han partner i advokatfirmaet Schjødt.
Han fikk møterett for Høyesterett i 2003. Haaskjold har prosedert en lang rekke sivile saker for norske domstoler og har ved flere anledninger representert Norge i Den europeiske menneskerettsdomstolen i Strasbourg.
Nord-Sel
Nord-Sel (også kalt Sel) er et tettsted i Sel kommune i Innlandet, og ligger ved Lågen i Gudbrandsdalen, omtrent 13 kilometer fra kommunesenteret Otta. Dovrebanen går gjennom Nord-Sel på vestsiden av Lågen og betjente tidligere Sel stasjon, og Europavei 6 går på østsiden av Lågen. Nord-Sel kirke ligger på Nord-Sel.
Nord-Sel var tidligere kommunesenter i Sel kommune, men etter at Dovrebanen kom og Otta stasjon ble gjort til knutepunkt mot Ottadalen og videre vestover, overtok Otta som kommunesenter.
I Sigrid Undsets romanserie om «Kristin Lavransdatter» er hovedpersonens oppvekst lagt til Jørundgard på Nord-Sel. Det er spilt inn film på gården. Årlig arrangeres teateroppsetningen «Kristinspelet» der.
Dansefestivalen er et stort arrangement som blir arrangert på Nord-Sel. Den er også den største av sitt slag i Norge.￼ Dansefestivalen har som slag ord, "Råte løyle" som er dialekt ord for "Veldig gøy/trivelig".
Det er en matbutikk, Joker Sel, og en bensinstasjon, YX, eget turlag, eget idrettslag med ski og fotball samt allidrett på Nord-Sel. Sel hadde også egen skole, men fra høsten 2019 ble den nedlagt. Elevene ble flyttet til Otta skole krets.
Kjente turmål i området inkluderer Steinkyrkja og Utsikten ved Tolstadåsen. Sel turlag og Sel grendalag har gjennom de siste årene utbedret turtilbudene med en ny gapahuk på Utsikten og gjennom forbedring av stiene. Sel grendalag har også etablert en park i "sentrum" som er under utbygging. Denne parken har fått navnet "Sel aktivitetspark". Park navnet ble offisielt under en avduking høsten 2020, samtidig som et nytt tuftepark anlegg blei åpna av ordføreren i Sel Eldri Siem.
Coop Norden
Coop Norden AB var et svensk selskap som ble eid av svenske Kooperativa Förbundet (42 %), danske FDB (38 %) og norske Coop Norge SA (tidligere Coop NKL) (20 %). Selskapet ble etablert i 2001. Hovedkontoret lå i Stockholm.
Selskapet hadde tre datterselskaper:
Fisjon
På et styremøte den 19. desember 2007 ble det vedtatt å fisjonere selskapet. Industrivirksomheten, eierskapet til butikkjedene og grossistvirksomheten ble kjøpt tilbake av de respektive landenes organisasjoner. Coop Norge Handel fortsetter som et datterselskap av Coop Norge. Coop Norge gikk fra å være eier av Coop Norden AB og interesseorganisasjon for norske samvirkelag til å bli et dagligvarekonsern med en omsetning på drøyt 33 milliarder kroner (budsjettall 2008).
Det nordiske samarbeidet fortsetter gjennom det nyopprettede innkjøpsselskapet Coop Trading A/S, hvor landene skal ha like eierandeler.
Jequitinhonha
Jequitinhonha er en kommune i delstaten Minas Gerais i sørøstregionen av Brasil.
Lillefot og vennene hans – I landet for lenge siden
Lillefot og vennene hans i landet for lenge siden (orig. The Land Before Time) er en amerikansk animasjonsfilm fra 1988 produsert av Steven Spielbergs Amblin Entertainment og regissert av Don Bluth.
Handling
Filmen handler om fem foreldreløse dinosaurer, anført av apatosaurusen eller «langhalsen» Lillefot, som reiser gjennom en verden i ruiner. De sørger over tapet av sine familier, og forsøker å holde sammen slik at de selv skal kunne overleve. Målet med reisen er å nå den store dalen som ikke er rammet av katastrofer, der dinosaurer kan leve lykkelig. Underveis møter Lillefot en Triceratops kalt Cera, men faren hennes griper inn og forteller henne at triceratops aldri burde være sammen med Lillefots art. Han møter likevel Cera igjen, og de leker sammen frem til en stor Tyrannosaurus rex angriper dem. Lillefots mor kommer dem til unnsetning, og avverger angriperen - men blir dødelig såret i prosessen. Det store rovdyret, i stedet for å fortære Littlefots mor, forlater åstedet. Moren hans dør ikke umiddelbart, og driver inn og ut av bevisstheten.
Lillefot vil ikke forlate hennes side, så hun gir sønnen sin noen råd om å finne den store dalen før hun dør. Et jordskjelv skiller deretter Lillefot, Cera og en rekke andre dinosaurer fra flokkene deres, og flere av dem dør. Forvirret og i sorg møter Lillefot en gammel dinosaur ved navn Rooter, som forsøker å trøste ham. Men tyrannosaurusen fortsetter å følge etter dem, og de opplever en rekke problemer underveis. Filmen foregår ikke i noe nærmere bestemt tidsrom; en rekke av artene som opptrer eksisterte i helt ulike tidsepoker.
Seaguard CIWS
Seaguard CIWS er et nærforsvarssystem (CIWS) for å beskytte krigsskip mot sjømålmissiler, fly og andre overflatetrusler. Seaguard CIWS («Close-in Weapon System») ble utviklet i samarbeid mellom Italia, Storbritannia og Sveits. Systemet består av et radarsystem, forskjellige typer sensorer og en enhet med fire 25 mm kanoner. Kanonene har en rekkevidde på mellom 100 m og 3 500 m og kan til sammen avfyre opptil 3 400 skudd i minuttet. Systemet kan også brukes mot fly.
Benoni og Rosa
Benoni og Rosa er en norsk dramaserie på seks episoder som ble sendt første gang på NRK Fjernsynet i 1975. Regien var ved Per Bronken. Handlingen og personnavnene er etter Knut Hamsuns dobbelroman Benoni og Rosa.
Serien var Fjernsynsteatrets dyreste produksjon til da. Den ble innspilt i 1973 på Kjerringøy i Bodø. Den ble vist første gang i 1975 og i reprise i 1976. Den ble vist på britisk TV i 1977.
Medvirkende
Arne Bang-Hansen
Gaetán
Gaetán er en by i Lavalleja-departementet i det sørlige Uruguay. Byen hadde i 2011 om lag 49 innbyggere.
Befolkning
Gaetán har 49 innbyggere (Beregning 2011)
Kilde:
Fylkesvei 70 (Hedmark)
Fylkesvei 70 (Fv70) i Hedmark gikk mellom Benterud og Vien i Hamar kommune. Veien var 1,0 km lang.
2019 ble veien del av fylkesvei 1740.
Richard Leon Vizcaya
Han representerte Venezuela i Sommer-OL 2004 i Athen, der han ble utslått i omkamp.
Han representerte Venezuela i Sommer-OL 2008, der han ble slått ut i første runde.
Gabriel Tiacoh
Gabriel Tiacoh (født 9. februar 1963, død 4. april 1992 i Atlanta, Georgia) var en sprinter fra Elfenbenskysten, best kjent for å ha vunnet landets så langt eneste OL-medalje, sølvmedalje på 400 meter under OL 1984 i Los Angeles, på tiden 44.54 s, ny afrikansk rekord.
Naga (Cebu)
Naga er en by på Filippinene. Den ligger i provinsen Cebu som i regionen Central Visayas og har 115 750 innbyggere (folketelling 2015). Naga ble grunnlagt 12. juni 1829.
Barangayer
Naga er inndelt i 28 smådistrikt, barangayer, per 30. september 2019.
Rizal
Rizal er en filippinsk provins i landsdelen Luzon. Den ligger øst for Manila, i regionen Calabarzon. Provinsen grenser mot Metro Manila i vest, provinsen Bulacan i nord, Quezon i øst og Laguna i syd. Provinshovedstad er Antipolo City, men Rizal grenser i syd også mot Laguna de Bay, Filippinenes største innsjø.
Politisk inndeling
Batangas er delt i 1 "city" (bykommune) og 13 "municipalities" (landkommuner).
NHO Transport
NHO Transport er en bransje- og arbeidsgiverforening for norske persontransportselskaper. Hovedmålet er å bidra til økt kollektivtrafikk og forbedre kollektivtrafikkens rammebetingelser for å nå klima- og transportpolitiske mål.
NHO Transport ivaretar medlemsbedriftenes felles interesser innen næringspolitikk, arbeidsgiver- og tariffspørsmål, inkludert utvikling av tariffavtaler.
Rundt 150 av Norges største persontransport- og kollektivtrafikkleverandører er medlemmer i NHO Transport. De transporterer mer enn to av tre kollektivreisende i Norge basert på offentlige kontrakter eller billettfinansiering. Dette gjøres med rute- og turbuss, lokalbaner eller drosjer. Medlemsbedriftene representerer over 16 000 årsverk, lokalisert i hele Norge.
NHO Transport er en sammenslutning etablert av tidligere bransje- og arbeidsgiverforeninger. Bransjeforeningen ble stiftet i 1929 som Norges Rutebileieres Forbund, senere skiftet organisasjonen navn til Norges Rutebileierforbund og fra 1989 til Norges Transportforbund (NT). Rutebileiernes Arbeidsgiverforening ble etablert i 1954 og var tilsluttet Norsk Arbeidsgiverforening. Etter fusjonen av disse to i 1990 ble Transportbedriftenes Landsforening (TL) etablert. 1. februar 2011 byttet foreningen til dagens navn.
NHO Transport er en landsforening tilsluttet Næringslivets Hovedorganisasjon (NHO).
Jon H. Stordrange er leder av organisasjonen.
Palo santo
Palo santo (fra spansk: «hellig tre») kan referere til:
Karl Nathanael af Klercker
Karl Nathanael af Klercker (født 1. november 1734, død 18. april 1817) var en svensk friherre og general. Han var født i Kågeröds prestegård i Skåne som sønn til kyrkoherde Peter Reinhold Klerck og Anna Maria Grund.
Tidlig karriere
Han begynte teologistudier ved Lunds universitet i 1748, men avbrøt studiene og begynte i 1751 i arméen som frivillig, i 1757 ble han ansatt som konduktør og deltok i Pommerske krigen. I 1759 ble han stabsadjutant for generalløytnant grev Augustin Ehrensvärd. I 1761 ble han utnevnt til løytnant ved Skärgårdsflottan og deltok året etter i slaget på Das Frisches Haff. I 1770 ble han kaptein og i 1775 major ved Skärgårdsflottan for så i 1779 å utnevnes til premiärmajor ved flåtens sjøartilleriregiment og oberstløytnant i arméen.
Etter nederlaget i slaget ved Svensksund i 1789 ledet af Klercker reparasjonsarbeidene i Lovisa og allerede etter en måned var skärgårdsflottan klar for kamp. Vinteren 1789-1790 var han sjef for Sveaborgs eskader, han organiserte bygging av flere nye fartøy og bidro til at skärgårdsflottan var vesentlig styrket våren 1790. I fredsårene var af Klercker kommandant på Sveaborg i perioden 1791-1795 og 1797-1801 samtidig med sitt arbeide med forsvarsplan for Finland.
Finskekrigen
Da finskekrigen brøt ut i februar 1808 var af Klercker kommandant i Finland, med grad av generalløytnant under feltmarskalk Klingspors tjenestefrihet. På tross av at han da var 73 år gjennomførte han forberedelsene for forsvaret mot det russiske angrepet med stor besluttsomhet. af Klerckers plan var å forsvare grensen mot Russland, og om det ikke lyktes, å samle arméen nær Tavastehus for et avgjørende slag. af Klerckers planer ble imidlertid forkastet av Klingspor da denne returnerte fra Stockholm og tok over kommandoen 1. mars 1808, på tross av ivrige protester fra af Klercker.
Annet
I 1809 ble af Klercker utnevnt til friherre og fikk stilling som ordfører i den kongelige krigshovretten. af Klercker giftet seg i 1768 med Lovisa Gustafva Paqualin. af Klercker døde i Stockholm den 18. april 1817.
Jens Bratlies regjering
Jens Bratlies regjering ble utnevnt 20. februar 1912. Regjeringen var en samarbeidsregjering mellom Frisinnede Venstre og Høyre. Den søkte avskjed i statsråd 30. januar 1913 med virkning fra 31. januar.
Jesuânia
Jesuânia er en kommune i delstaten Minas Gerais i sørøstregionen av Brasil.
Bjølstadmo
Bjølstadmo (Bjølstad) er et tettsted i Sel kommune i Innlandet. Tettstedet har innbyggere per 1. januar, og ligger i Heidal ved elven Sjoa.
Srđan Mrvaljević
Srđan Mrvaljević (serbisk: Срђан Мрваљевић; født 16. mai 1984) er en montenegrinsk judoka som konkurrerer i klasse 81 kilo. Han representerte Montenegro under Sommer-OL 2008, der han røk ut i omspillet. Mrvaljević var flaggbærer under åpningen av Sommer-OL i London i 2012.
Den lille havfruen: Fortellingen om Ariel
Den lille havfruen: Fortellingen om Ariel er en amerikansk direkte-til-video tegnefilm av The Walt Disney Company fra 2008 som er en forløper til Den lille havfruen og Den lille havfruen II – Havets hemmelighet. Filmen ble utgitt direkte på DVD i 26. august 2008 i USA.
Ryktene ville ha det til at den var blitt avblåst, men ryktene ble avkreftet da spesialutgaven av Den lille havfruen hadde en liten forsmak på filmen.
Filmen handler om havfruen Ariel og hennes søstre da hun var yngre, og man får også se hennes mor.
Sammendrag
10 år senere lever Ariel og søstrene hennes under strenge regler, opprettholdt av deres guvernante, Marina Del Rey og hennes assistent, Benjamin. Marina misliker å være jentenes guvernante. Marina ønsker egentlig å begynne som Tritons personlige attaché, en stilling som for øyeblikket er fylt av en krabbe som heter Sebastian. Ariel blir stadig mer frustrert over deres nåværende kjedelige livsstil, og hun havner ofte i krangler med faren hennes. En dag møter Ariel en liten tropisk fisk som kaller seg Flounder. De reiser sammen til en underjordisk musikk-klubb. Ariel er overlykkelig over tilstedeværelsen av musikk, men hun blir sjokkert når hun oppdager at Sebastian opptrer der. Når hennes tilstedeværelse blir avslørt, slutter hele bandet å opptre. Alle sammen gjemmer seg fordi de tror Ariel kommer til å fortelle faren hennes om dem og musikken deres. Men Ariel synger en sang, og hun blir med i klubben.
I kongeriket snakker Marina lykkelig med Triton om den nye jobben hennes. Men Attina informerer kong Triton om at Ariel ikke befinner seg i Atlantica. Triton beordrer vaktene sine om å finne Ariel. Marina ønsker å gjennomføre planene sine om å få Sebastian drept, og Ariel permanent eliminert fra Tritons palass. Ariel, Flounder og Sebastian bestemmer seg for å returnere til Atlantica, og ta med spilledåsen til Triton. De håper at han kommer til å ombestemme seg, ettersom han ikke lenger klarer å huske hvordan han var lykkelig etter at hans kone Athena døde. De blir konfrontert av Marina, og Ariel blir utestengt fra Atlantica av Marina. Marina ønsker å forhindre dem, slik at hun kan beholde hennes egen makt-posisjon. Marina forsøker også å drepe Sebastian. Men Ariel og de nye vennene hennes forsøker å forhindre alle planene til Marina, og gjenopprette musikk til landet deres.
Eduardo Santos
Eduardo Santos (født 22. april 1983) er en brasiliansk judoka som konkurrerer i klasse 90 kilo. Han representerte Brasil under Sommer-OL 2008, der han røk ut i omspillet.
Claus Deleuran
Claus Deleuran (født 4. august 1946 i Odense, død 31. januar 1996) var en dansk tegneserietegner, -forfatter og historieformidler. Tegneseriene hans er blant de mest anerkjente danske tegneserier. Karrieren hans som tegneserietegner startet med Bjarkes Saga (1968), men tok først av, da han begynte å tegne for Politisk Revy.
Her startet han serien Thorfinn (1971–1974), som er blitt utgitt i album flere ganger. I 1977 tegnet han Rejsen til Saturn. Figurene fra Thorfinn-serien ble også gjenbrukt i flere serier, særlig i 3-bindsverket om detektivene Pirelli & Firestone (1979–1982), som Claus Deleuran skapte i fellesskap med sin bror Jesper Deleuran, hvis tegnestil ikke er helt ulik hans egen, samt Mikkeline på skattejagt (1984).
I 1987 og gikk Claus Deleuran i gang med det ambisiøse verket Illustreret Danmarkshistorie for Folket  – en tegneserie med et vell av informasjoner, som kronologisk spente fra Verdens skapelse og framover. Serien gikk i avisen Ekstra Bladet og samtidig ble sidene samlet og utgitt i bokform. Midtveis i 9. bind i 1996 døde Claus Deleuran – serien hadde da passert år 1000. Claus Deleurans tegneserie Rejsen til Saturn ble etter hans død filmatisert.
Danao (Cebu)
Danao er en by på Filippinene. Den ligger i provinsen Cebu som i regionen Central Visayas og har 109 534 innbyggere (folketelling 2007).
Barangayer
Danao er inndelt i 42 barangayer per 30. september 2019.
DS «Tryg»
DS «Tryg» er en dampbåt bygget i 1904 ved Brevigs verft i Fredrikshald.
Båten har hjemmehavn i Tistedal i Østfold og trafikkerer Haldenkanalen i sommersesongen. Båten har vært i privat eie siden 1979.
Historie
DS «Tryg» er en liten dampbåt som ble anskaffet av ingeniør Chr. Skolleborg (1856–1925) på Tangen gård i Tistedal. Tegningen av «Tryg» er datert 15. august 1903 og er signert av Chr. Skolleborg. Båten ble bygget av Brevigs verft i Halden. Den 23. mai 1904 gikk «Tryg» fra Tangen Brygge til Storøya i Femsjøen. Eiendommen Storøya kjøpte Chr. Skolleborg i 1898 og «Tryg» ble stadig benyttet mellom Tangen brygge og Storøya. Båten lå vanligvis ved Tangen brygge, eller Turistbrygga som brygga ble kalt. Tryg ble først og fremst benyttet som lystbåt i Femsjøen, men den ble også benyttet som slepebåt oppover kanalen. Den er blitt sluset gjennom alle slusestedene.
Båten målte l= 35 fot, b= 8 fot og dypgående 2 ¾ fot etter tegningen. Dampmaskinen var en enkel høytrykkmaskin med vertikal kjele. I 1914 ble det montert en Penta motor istedenfor dampaskinen, men allerede i 1919 var den gamle dampmaskinen montert ombord igjen.
«Tryg» ble i 1920-årene overtatt av Sverre Skolleborg (1892–1953), sønn av Chr. Skolleborg. Han overtok også Storøya og brukte Tryg vesentlig i Femsjøen. Sverre Skolleborg monterte senere inn den gamle Penta-motoren, og den var fortsatt drivmotor da Saugbrugsforeningen kjøpte «Tryg» i 1943. Penta-motoren hadde 2 sylindere og det var parafindrift.
Dampmaskinen ble bygget om til en dobbel høytrykksmaskin av smed Hans Olsen. Kjele fikk man kjøpt i Karlstad og Hans Olsen monterte hele maskineriet og «Tryg» ble satt i drift i Stora Lee med Hans Olsen som skipper. Båten ble benyttet til sleping av tømmer i Otteidviken. «Tryg» ble benyttet til og med 1955 i Stora Lee. Det ble lagt nytt dekk av jernplater i 1955 og samme år ble det montert nytt styrhus som var laget ved Saugbrugsforeningens verksted i Halden. Båten ble fraktet over til Haldenvassdraget igjen og levert i Femsjøen. Her ble det montert ny motor Penta MD-47 og båten ble tatt i bruk i tømmerreservoaret i Femsjøen i 1956. Her har den siden blitt benyttet til i juni 1978. Skipper i Femsjøen har hele tiden vært Johan Sørlie, f12. november 1913.
''Skrevet av Tore Paulsen Ness Halden 22. januar 1979.
Ivar Throndsen
Ivar Throndsen (født 29. mars 1853 i Nes i Akershus, død 18. januar 1932 på Kongsberg ) var en norsk myntgravør.
Ivar Throndsen gikk i lære hos juveler J. Tostrup i Christiania fra 1870, samtidig som han studerte ved Den Kgl. Tegneskole under billedhuggeren Julius Middelthun. Han ble ansatt som myntgravør ved Den Kongelige Mynt i Kongsberg i 1879, etter ferdige studier startet han der i 1880. Hans produksjon av medaljer, jetonger og merker ble nesten 500 arbeider. Ragnar Støren og Hans Holst katalogiserte hans arbeid i 1937.
Antropometri
Antropometri (fra gresk anthropos, menneske og metron, mål) er målinger av menneskekroppens proporsjoner. Målingene utføres etter standardiserte målepunkter som er internasjonalt anerkjent. Slike målinger kan være armenes lengde i forhold til kroppen, eller skallens bredde-lengde-indeks. Til en del av målingene kreves spesielle måleapparater. Målinger på knokler kalles også osteometri, og for målinger på levende mennesker nyttes begrepet somatometri.
Osteometri nyttes medisinsk blant annet for å følge opp pasienter med, eller som står i fare for å utvikle, osteoporose.
Somatometri kan nyttes i medisinsk sammenheng for å følge opp et barns vekst, eller en pasients utvikling ved eksempelvis hormonbehandling.
«Antropometriske krav»
Ved siden av selve målingene brukes begrepet for å fastslå at til ulike fysiske oppgaver stilles det antropometriske krav. Innen idrett kan det forklares at det innen basketball stilles antropometriske krav til å ha en høy og gjerne kraftig kroppsbygging. Innen Langdistanseløp er lettere beinbygging en fordel, det samme innen skihopp, mens der er det også antropometriske krav til utøverens høyde, da det også kan være gunstig. En del idretter har dermed så store antropometriske krav at det ekskluderer utøvere med annen kroppsbygging, eller at de må kompensere med ekstreme ferdigheter på andre områder. For at en del idretter skulle appellere til et større spekter av utøvere ble det innført vektklasser, som i boksing, bryting og vektløfting.
Shuangqing
Shuangqing (kinesisk: 双清区; pinyin: Shuāngqīng Qū) er et bydistrikt i provinsen Hunan i Folkerepublikken Kina, i byprefekturet Shaoyang. Det har et areal på 137 / 139,6 km² og teller ca. 250 000 innbyggere (2003).
Poblado Aramendía
Poblado Aramendía eller Aramendía er en by i Lavalleja-departementet i det sørlige Uruguay. Byen hadde i 2011 om lag 96 innbyggere.
Befolkning
Kilde:
Transport
Ruta 8 Brigadier General Juan Antonio Lavalleja forbinder Aramendía med Montevideo, Pando, Solís de Mataojo, Minas og Isidoro Noblía.
Kveøyforbindelsen
Kveøyforbindelsen er en vei- og bruforbindelse som knytter Kveøya i Kvæfjord i Troms sammen med Hinnøya og gir innbyggerne på Kveøya fergefri forbindelse til omverdenen. Veien er en del av fylkesvei 105. Forbindelsen ble åpnet 25. september 2010.
Kveøyforbindelsen erstatter fergestrekningen mellom Hokland på Kveøya og kommunesenteret Borkenes.
Troms fylkesting vedtok 7. desember 2006 at Kveøyforbindelsen skulle bygges. Byggearbeidet begynte i oktober 2007 med skogrydding og masseuttak i Salen. Like etter byggestart ble det spekulert på om funn av fornminner på Kveøyas sørøstspiss kunne forsinke arbeidet med Kveøyforbindelsen. Spekulasjonene ble imidlertid avvist av fylkesråd i Troms Synnøve Søndergaard. I mars 2008 sendte Statens vegvesen Kveøybrua ut på anbud, og Mesta Entreprenør AS ble hovedentreprenør for Kveøybrua.
I 2013 ble fylkesvei 105 Kveøyforbindelsen kåret til Nord-Norges beste anleggsprosjekt. Prisen deles ut hvert tredje år av Maskinentreprenørenes Forbund. Begrunnelsen denne gangen var at prosjektet var utfordrende, at det hadde tre lokale entreprenører og at prosjektet har stor betydning for lokalsamfunnet. – Den tekniske løsningen var en utfordring, spesielt siden prosjektet ble utført som sjøfylling på forholdsvis store dyp. Videre ble prosjektet levert til rett tid, til god kvalitet og innenfor avtalte økonomiske rammer, heter det i begrunnelsen for prisen. Prosjektet var et arbeidsfellesskap mellom de tre entreprenørene Nydals Maskinstasjon AS, Brødrene Kiil AS og Harstad Maskin AS
Nordkappmuseet
Nordkappmuseet ligger i Honningsvåg sentrum. Museet presenterer og dokumenterer kystkultur og fiskerihistorie i Finnmark fylke, samtidig som det er et lokalmuseum for Nordkapp kommune. Museet har også en liten utstilling om utviklingen av turisttrafikken til Nordkapplatået.
Tirpitzanlegget og Brødrene Isaksens Patentslipp i Honningsvåg er en del av Nordkappmuseet.
Barbados
Barbados er en republikk og øystat øst i Det karibiske hav. Det regnes som en del av De små Antiller og har statene Saint Lucia og Saint Vincent og Grenadinene som nærmeste naboer. Tilhører verdensdelen Nord-Amerika, men ligger bare 434 kilometer nordøst for Venezuela og det søramerikanske kontinentet.
Landet har et areal på 431 kvadratkilometer og er hovedsakelig flatt i terrenget, men det er noen høydedrag mot midten av øya. Øya har ikke vulkansk opphav, og er for det meste bygget opp av kalkstein-korall. Klimaet på øya er tropisk.
Levestandarden i landet er blant de høyeste i verden og ligger på 0,788 på Human Development Index-skalaen. Dette er det tredje beste i Nord-Amerika.
Geografi
Barbados ligger i Det karibiske hav, men øst for de andre karibiske øyene, der Det karibiske hav møter Atlanterhavet. På det bredeste er øya 23 kilometer og på det lengste, 34 kilometer som utgjør et samlet areal på 431 km². Øya er relativt flat, med noen høydedrag lenger inn i øya. Det høyeste punktet er fjellet Mount Hillaby som ligger 336 meter over havet.
Klimaet er tropisk med regn fra juni til oktober. Barbados er for det meste skånet fra orkaner og tropiske stormer i og med at den ligger sør i Karibia og dermed utenfor det typiske orkanbeltet. Øya blir råket av orkaner en gang hvert tredje år og direkte orkaner kommer bare hvert 26 år.
I Saint Michael Parish ligger hovedstaden Bridgetown. Av innbyggerne blir denne byen helst bare kalt «The City» eller bare «Town». Andre byer som ligger spredt rundt på øya er Holetown i Saint James Parish, Oistins i Christ Church Parish og Speightstown i Saint Peter Parish.
Demografi
Barbados har et innbyggertall på 290 604 (pr. 2015), med en befolkningsvekst på cirka 0,33 %. Omtrent 90 % av alle barbadiere (lokalt kjent som bajanere) har afrikansk bakgrunn(«afro-bajanere»). De fleste av disse er etterkommere av slaver som jobbet på sukkerplantasjene. Resten av befolkningen er europeere hovedsakelig fra Storbritannia, Irland, Portugal og Spania, kinesere, hinduer fra India og muslimer fra Bangladesh og Pakistan, og arabiske barbadiere som hovedsakelig stammer fra Syria og Libanon. Det finnes også mange folk på øya som er av kreolsk avstamning som er en blanding av afro-kariber og europeere. Det finnes også afro-bajanere som har europeiske røtter og har derfor noen europeiske trekk. Andre på øya er spanske og mesteparten kommer fra søramerikanske naboer som Venezuela og Brasil, mens andre kommer fra spanske karibiske øyer som Puerto Rico, Cuba og Den dominikanske republikk.
Landets offisielle språk er engelsk og den lokale dialekten blir kalt bajansk.
Religion
Barbaderne er i hovedsak kristne. Ved folketellingen i 2010 var 23,9 % anglikanere, mens 19,5 % ble talt som «andre pinsevenner». Flere andre kirke- og trossamfunn finnes også. 5,9 % var adventister, 4,2 % metodister, 3,2 % nasarenere, 2,4 % tilhørte Church of God, 2 % var Jehovas vitner, 1,8 % baptister og 1,2 % tilhørte Brødremenigheten.
Historie
De første beboerne på Barbados var amerikanske nomader. Tre bølger av utvandrere flyttet nordover mot Nord-Amerika. Den første bølgen var Saladoid-Barrancoid-grupper av bønder, fiskere og keramikere som ankom i kano fra Sør-Amerika (Venezuelas Orinoco-dal) rundt 350 e.Kr. arawak-folket utgjorde den andre bølgen som utvandret fra Sør-Amerika rundt 800 e.Kr. Arawakene bosatte seg ved Stroud Point, Chandler Bay, Saint Luke's Gully og Mapp's Cave. Ifølge etterkommerne etter arawakene på andre lokale øyer var det egentlige navnet på Barbados Ichirouganaim. På 1300-tallet ankom karibene til øya fra Sør-Amerika i den tredje bølga. De fortrengte både arawakene og saladoid-barrancoid folket. De neste århundrene levde karibene, som arawakene og saladoid-barranoid-folket hadde gjort før dem, isolert på øya. Spanjolene ankom i begynnelsen av 1500-tallet, og spanske conquistadorer pågrep mange kariber, tok dem med seg og brukte dem som slaver på plantasjer. Andre kariber rømte fra øya.
Britiske sjømenn som gikk i land på Barbados rundt 1620 fant øya nesten ubebodd. Fra britenes første ankomst i 1627–1628 og helt til uavhengigheten i 1966 var øya under uavbrutt britisk kontroll. Imidlertid hadde Barbados alltid relativt sett mye selvstyre, det lokale parlamentet House of Assembly begynte sin virksomhet i 1639. Blant viktige tidlige øyboere var William Courten. Selvstyret ble utøvd av britiske utvandrere, og ikke av den opprinnelig befolkningen.
Fra og med 1620-tallet ble det sendt en del svarte slaver til øya. 5000 av lokalbefolkningen døde av feber 1647 og hundrevis av slaver ble henrettet av britiske rojalister under den engelske borgerkrigen på 1640-tallet, ettersom de fryktet at ideene til de demokratisk sinnede Levellers kanskje ville spre seg til slavene på Barbados hvis parlamentet tok kontroll.
Store mengder av keltisktalende innvandrere fra Irland og Skottland kom til øya som kontraktstjenere. Disse ble brukt som buffere mellom de engelske plantasjeeierne og den større afrikanske slavebefolkningen, mens de bidro med tjeneste i kolonialmilitsen og samtidig spilte en stor rolle som allierte med den stadig voksende svarte slavebefolkningen i en lang rekke koloniale opprør. I 1659 sendte engelskmennene mange irer og skotter til Barbados som slaver, og kong Jakob II og andre konger av Stuart-dynastiet sendte skotter og engelskmenn til øya, blant annet etter Monmouth-opprøret i 1685. De nåværende etterkommerne av disse opprinnelige slavene blir ofte kalt redlegs, eller lokalt «ecky becky», og er blant de fattigste innbyggerne på Barbados. Det har også vært en del giftemål mellom skotter og irer og afrikanere på øya.